text: Spritbilist mistede to biler
  31 august 2014 kl. 08.15
  En mand blev i nat anholdt for spirituskørsel på Jens Holms Vej i Kolding. Det blev en dyr affære.
  Manden der pustede på den forkerte side af 2,00 promille, er i forvejen frakendt kørekortet og har en betinget dom for spirituskørsel.
  Det giver politiet mulighed for at beslaglægge hans bil, hvilket de da også gjorde. Imidlertid viste det sig, at manden havde yderligere en bil. Den beslaglagde politiet også, oplyser vagthavende ved Sydøstjyllands Politi til TV Syd.
  